Hoe bepaal die banke of ek ŉ huis kan bekostig? - Jou Geld | Solidariteit WêreldJou Geld | Solidariteit Wêreld
Tuis › 2016-begroting › Hoe bepaal die banke of ek ŉ huis kan bekostig?
Hoe bepaal die banke of ek ŉ huis kan bekostig?
Wanneer ŉ bank jou verband-aansoek oorweeg, bepaal hulle bekostigbaarheid deur twee metodes te gebruik: “terugkeer na inkomste” en bepaling van jou netto surplus-inkomste.
Terugkeer na inkomste beteken dat jou maandelikse verbandterugbetaling met jou bruto maandelikse salaris vergelyk word, en bereken word as ŉ persentasie. In die meeste gevalle sal die bank jou verbandterugbetaling nie toelaat om meer as 30% van jou bruto maandelikse inkomste te wees nie.
Om surplus-inkomste uit te werk, bereken banke jou bruto salaris minus jou uitgawe-aftrekkings, insluitend bestaande verbandterugbetalings, afbetalings op voertuie en persoonlike lenings, 5% van jou kredietkaartlimiet, 5% van jou oortrokke limiet en die terugbetaling van jou kleinhandel-rekenings. Hulle trek dan jou verklaarde maandelikse uitgawes af om te bereken wat jy oor het – die surplus – wat jy kan gebruik om jou verbandterugbetaling te dek.